stanford-oval/wikipedia huggingface dataset:
ספר יום הדין (רומן)
תקציר עלילה

עלילת הספר מתרחשת באמצע המאה ה-21 (שנת 2054) ובמקביל באנגליה של המאה ה-14. הספר עוקב אחר ההיסטוריונית קיווירין אנג'ל, סטודנטית באוניברסיטת אוקספורד, במסגרת פרויקט של מסע בזמן אל תקופת היסטוריות וחקירת אורח החיים באותן תקופות.
קיווירין המתמחה בימי הביניים נוסעת בזמן אל המאה ה-14 על אף התנגדות המנחה שלה, פרופסור ג'יימס דנוורת'י. הסיבה להתנגדותו היא החשש מסכנות התקופה. קיווירין היא ההיסטוריונית הראשונה הנוסעת לתקופה זו הנחשבת למסוכנת.
בשל טעות בהכנסת הקואורדינטות נשלחת קיווירין, במקום אל שנת 1320, אל שנת 1348 - השנה בה הגיעה המגפה השחורה אל אזור אוקספורד. מגפת שפעת שפורצת פתאום וההיסטריה הציבורית בעקבותיה מביאה לכיבוי מכונת הזמן, ובכך אובד התאריך המדויק אליו נשלחה קיווירין. טכנאי המכונה חולה בשפעת ומאבד את ההכרה, ועל העיר אוקספורד של המאה ה-21 מוטל הסגר.
קיווירין חולה אף היא בשפעת, מיד לאחר שהיא מגיעה אל העבר. בשל הזיות החום היא אינה זוכרת את מקום הנחיתה המדויק שלה (אליו היא צריכה לשוב לאחר שלושה שבועות). קיווירין מתגלה על אם הדרך על ידי תושבי כפר סמוך, החושבים שהיא נשדדה, ונלקחת אל בית אחוזה כפרי. בשל הזיותיה, ההיסטוריונית מדברת אנגלית מודרנית (שפה שהמקומיים אינם מבינים) וכן לטינית ותושבי המקום לומדים שהיא יודעת לקרוא ומסיקים שהיא נזירה אשר ברחה ממנזר סמוך. קיווירין מתיידדת עם הכומר המקומי, האב רוש, (לאחר פגישתם הראשונה בה חשבה שהוא שודד דרכים), ומנסה לסייע לתושבי האחוזה הכפרית בהכנת ארוחת חג המולד ומיסת חג המולד, בעודה ממתינה לשובו של אחד מתושבי האחוזה אשר טען שהוא זה שמצא אותה ביער.
ביום חג המולד פורצת בכפר המגפה השחורה ותוך מספר ימים נדבקים מרבית תושבי האחוזה והכפר. האב רוש מנסה לטפל בתושבים ולקברם, וקיווירין מסייעת לו. רק זמן קצר לפני מותו של האב רוש מהמגפה היא מגלה שהוא האדם שמצא אותה על אם הדרך, והאמין כל העת שהיא קדושה אשר נשלחה לעזור להם בתקופת המגפה. עם מותו של רוש מבינה קיווירין שלא תוכל לשוב למקום המפגש (הידוע רק לרוש).
במקביל עוקבת עלילת הספר אחר אוקספורד המודרנית, שם מתגלה שמקורה של המגפה בחפירה ארכאולוגית בה התגלה קבר של אביר שמת ממגפת השפעת (נגיף השפעת שרד בתוך הקבר והדביק את החופרים, בהם קיווירין וטכנאי מכונת הזמן בדרי). עם גילוי מקור הנגיף, מופעלת מכונת הזמן ומתגלה התאריך אליו נשלחה קיווירין - בשל הזיות החום של מפעיל המכונה שינה המפעיל את התאריך אליו היא נשלחה. דנוורת'י נוסע בזמן ומוצא אותה בכפר זמן קצר לאחר מותו של האב רוש, ומחזיר אותה אל המאה ה-21.
הערות שוליים

↑  http://classics.jameswallaceharris.com/Lists/ByRank.php
↑  http://www.goodreads.com/list/show/3.Best_science_fiction_books
↑  http://home.austarnet.com.au/petersykes/topscifi/lists_books_rank1.html
↑  שמו מרמז לרוכוס הקדוש, הנזיר המרפא בעת מגפה ופטרונם של חולי המגפות
סמיון בוגדנוב

| --- | --- |

סמיון בוגדנוב
 לידה:  29 באוגוסט 1894 סנט פטרסבורג, האימפריה הרוסית האימפריה הרוסית
 פטירה:  12 במרץ 1960 (בגיל 65) מוסקבה, ברית המועצות ברית המועצות
 מקום קבורה:  בית הקברות נובודוויצ'יה 
 מדינה:  האימפריה הרוסית, ברית המועצות 
 השכלה:  Vystrel course 
 השתייכות:  האימפריה הרוסית האימפריה הרוסית   ברית המועצות ברית המועצות
 תקופת הפעילות:  1915–1956 (כ־41 שנים)
 דרגה:   מרשל כוחות השריון
 תפקידים בשירות
 מפקד החטיבה הממוכנת ה-134   מפקד חטיבת הטנקים ה-30   מפקד הקורפוס הממוכן ה-6   מפקד ארמיית הטנקים השנייה   מפקד ארמיית המשמר המשוריינת השנייה   מפקד כוחות השריון של הצבא האדום   מפקד ארמיית הטנקים השביעית   מפקד האקדמיה הצבאית על שם סטלין
 פעולות ומבצעים
 מלחמת העולם הראשונה   מלחמת האזרחים ברוסיה   המלחמה הפולנית-סובייטית   מלחמת העולם השנייה
 עיטורים
    גיבור ברית המועצות      עיטור לנין    עיטור הדגל האדום (4 פעמים)    עיטור סובורוב מדרגה ראשונה    עיטור סובורוב מדרגה שנייה
 
סמיון איליץ' בוגדנוב (ברוסית: Семён Ильич Богданов; 29 באוגוסט 1894 - 12 במרץ 1960) היה קצין בכיר בצבא האדום, פיקד על כוחות שריון במהלך מלחמת העולם השנייה, ונחשב לאחד ממפקדי השריון המוכשרים ביותר בצבא האדום.
ביוגרפיה > קריירה צבאית

בוגדנוב נולד ב-29 באוגוסט (17 באוגוסט לפי הלוח היוליאני) 1894 בסנט פטרסבורג, שהשתייכה לאימפריה הרוסית. בשנת 1915 התגייס בוגדנוב לצבא האימפריה הרוסית, ולחם בשורותיו במהלך מלחמת העולם הראשונה. לאחר מהפכת אוקטובר הצטרף לצבא האדום, ולחם בשורותיו במהלך מלחמת האזרחים ברוסיה ובמהלך המלחמה הפולנית-סובייטית. במאי 1932 מונה בוגדנוב למפקד החטיבה הממוכנת ה-134, שהשתייכה לקורפוס הממוכן ה-45, ופיקד עליה עד אוקטובר 1935. בשנת 1938 נעצר בוגדנוב ונידון לשנתיים מאסר, אך עד מהרה קיבל חנינה.
ביוגרפיה > מלחמת העולם השנייה

ב-22 ביוני 1941 היה בוגדנוב מפקד חטיבת הטנקים ה-30, שהשתייכה לקורפוס הממוכן ה-14 במסגרת הארמייה הרביעית, ולחם עמה במהלך קרב ביאליסטוק-מינסק. לאחר מכן מונה לסגן מפקד הארמייה החמישית, ולחם עמה במהלך הקרב על מוסקבה. בשנת 1942 מונה בוגדנוב למפקד הקורפוס הממוכן ה-6, ובשנת 1943 מונה למפקד ארמיית הטנקים השנייה, שהפכה בהמשך לארמיית המשמר המשוריינת השנייה. בוגדנוב לחם עם הארמייה שבפיקודו במהלך מבצע קוטוזוב, ולאחר מכן בקרבות באוקראינה, ובכלל זה קרב קורסון-צ'רקאסי. לאחר מכן לחם עמה במבצע לובלין-ברסט, מבצע ויסלה-אודר, ולבסוף לחם עמה בקרב על ברלין.
ביוגרפיה > לאחר המלחמה

לאחר המלחמה מילא בוגדנוב תפקידים בכירים בצבא האדום. בשנת 1948 מונה למפקד כוחות השריון של הצבא האדום, ובשנת 1953 מונה למפקד ארמיית הטנקים השביעית. בשנת 1954 מונה למפקד האקדמיה הצבאית על שם סטלין, ובשנת 1956 פרש מהצבא מטעמי בריאות.
ב-12 במרץ 1960 מת בוגדנוב בביתו שבמוסקבה, ונקבר בבית העלמין נובודוויצ'יה.
עוד אח אחד

| --- | --- |

עטיפתו של תקליטור השדרים לגרסה של הדג נחש
 שיר בביצוע פישי הגדול
 מתוך האלבום הסנדק
 יצא לאור:  1999 
 סוגה:  דאנסהול 
 שפה:  עברית 
 כתיבה:  פישי הגדול 
 לחן:  פישי הגדול 
 
עוד אח אחד הוא פזמון עברי שנכתב, הולחן ובוצע על ידי פישי הגדול, והתפרסם בביצועה של להקת הדג נחש.
רקע

השיר בוצע במקור על ידי פישי הגדול ויצא לאור בשנת 1999 באלבום האוסף של חברת התקליטים של קובי אוז, "לבנטיני", בה היה חתום פישי הגדול "דליקטס לאוזניים". בשנת 2000, נכלל השיר גם באלבומו הראשון של פישי הגדול, "הסנדק". השיר הוקלט בשנת 1996 ונחשב לאחד משירי הדאנסהול הראשונים שהופקו בישראל. השיר הוא שיר מחאה שנכתב לזכרו של סהר אזולאי, חבר בכנופיית פרדס כץ, שהייתה מעורבת בסכסוך דמים רצחני. פישי הגדול סיפר כי ההשראה לשיר הגיעה משירו של זמר הדאנסהול ביני מאן, "Berry Yuh Ded Now".
ב-2010, הקליטה להקת הדג נחש עבור אלבום האולפן החמישי "6" גרסת כיסוי לשיר המשלבת בתוכה מילים נוספות שכתבו חברי הלהקה. השיר הגיע בשיאו למקום הראשון במצעד השבועי של רשת ג'. במצעד השנתי של התחנה, דורג השיר במקום ה-30. במצעד השנתי של גלגלצ, דורג השיר במקום ה-20.
סקר עמיתים

סקר עמיתים (peer review) ולפעמים סקר עמיתים טכני (technical peer review) או סקר עמיתים הנדסי (engineering peer review) הוא מונח בהנדסה, המתאר סקירה הנדסית של מוצר כלשהו בפני עמיתים למטרת טיוב. סקר עמיתים הוא תהליך סקירה מוגדר היטב לאיתור ותיקון ליקויים, הנערך על ידי צוות עמיתים עם תפקידים מוגדרים. סקר עמיתים מבוצע על ידי עמיתים המייצגים אזורים במחזור החיים ההנדסי המושפעים מהתוצר הנבדק (מוגבל לרוב לכ-6 אנשים או פחות). סקר עמיתים טכני נערך בשלבי תכן או פיתוח על מוצרים שהושלמו או חלקים מוגמרים של מוצרים.
סקירה כללית

מטרתם של סקרי עמיתים היא להסיר פגמים מוקדם ככל האפשר בתהליך הפיתוח. על ידי הסרת ליקויים במקורם (למשל דרישות ומסמכי תכנון, תוכניות ונוהלי בדיקה, קוד תוכנה וכו'), סקרי עמיתים מונעים התפשטות פגמים במספר שלבים ומוצרי עבודה, ומפחיתים את כמות התיקונים הכללית הדרושה בפרויקטים.
בנוסף, יעילות צוות משופרת היא תופעת צדדית נגררת של סקרי עמיתים טכניים (למשל, על ידי שיפור תקשורת הצוות, שילוב נקודות המבט של תחומי התמחות הנדסיים שונים, והכשרת חברי הפרויקט בנוגע לשיטות פיתוח אפקטיביות).
ב-CMMI, סקרי עמיתים משמשים כאמצעי עיקרי לאימות בתחום תהליך האימות וכשיטת הערכה אובייקטיבית באזור תהליך הבטחת איכות תהליכים. ניתן לדווח על תוצאות סקרי עמיתים בסקירות אבני דרך.
תפקידי המשתתפים

אחראי על ביצוע תהליך סקר העמיתים ואיסוף נתוני בדיקה. ממלא תפקיד מפתח בכל שלבי התהליך לבדיקת עמיתים טכנית למעט עיבוד חוזר. נדרש לבצע מספר תפקידים במהלך סקר עמיתים טכני בנוסף למשימות המפקח.
אחראי על מציאת ליקויים במוצר העבודה מנקודת מבט כללית, וכן על ליקויים המשפיעים על תחום התמחותו.
מספק מידע על המוצר הנסקר בכל שלבי התהליך. אחראי גם על תיקון כל הליקויים הגדולים וכל ליקויים קלים וטריוויאליים. ממלא תפקידים של מפקח.
מנחה צוות בתוצר במהלך הפגישה הטכנית לסקר עמיתים. קורא או מנסח מחדש את התוצר בפירוט. ממלא תפקידים של מפקח בנוסף לתפקיד הקורא.
רושם במדויק כל פגם שנמצא במהלך פגישת הבדיקה ברשימת פגמי הבדיקה. ממלא תפקידים של מפקח בנוסף לתפקיד המתעד.
מעורבות הנהלה

נציגי ההנהלה בדרך כלל אינם מעורבים בביצוע סקר עמיתים. זה נכון במיוחד לגבי מנהלי קו של הכותב או משתתפים אחרים בביקורת. מדיניות של השארת ההנהלה מחוץ לסקר עמיתים מעודדת את צוות סקר העמיתים להתרכז במוצר הנבדק ולא באנשים או באישים המעורבים.
הוראות מפורטות

להוראות מפורטות לביצוע סקר עמיתים טכני, ראו מדריך הנדסת מערכות של נאס"א, נספח N.
הערות שוליים

↑  NASA Systems Engineering Handbook (PDF). NASA. 2007. SP-610S.
↑  NASA Systems Engineering Handbook (PDF). NASA. 2007. SP-610S.
ספר יעץ

מדף עם כרכי אנציקלופדיה בריטניקה, מהדורה 15
ספר יעץ הוא ספר או מאגר מידע שמטרתו לספק מידע עובדתי אמין, באופן קל לחיפוש והתמצאות. ספר יעץ הוא שם כולל למילונים, אנציקלופדיות, לקסיקונים, אטלסים, אלמנכים וקטלוגים, כלליים או ממוקדים בתחום ידע מסוים. המידע מסודר באופן שיקל על צרכן המידע להתמצא בו (במיון אלפביתי, כרונולוגי או לפי נושאים) ופעמים רבות כולל ספר היעץ מפתחות (אינדקסים) לפי חיתוכים שונים על מנת להקל את מציאת המבוקש. בשל התחדשות הידע נהוג שההוצאה לאור שמוציאה את הספרים מוציאה עדכונים תקופתיים ומהדורות חדשות. בעידן האינטרנט מתפרסמים בדרך-כלל עדכונים שוטפים באתרים ייעודיים של ספרי היעץ, עד כדי ביטול מוחלט של מהדורת הדפוס בתמורה למהדורה מקוונת בלבד. עקב ההשקעה הרבה באיסוף המידע ועדכונו השוטף, ספרי יעץ ברמה גבוהה הם ספרים יקרים מאוד ומיועדים בעיקר לספריות עיון. עם זאת, קיימים ספרי יעץ פופולריים וזולים יותר לרכישה על ידי משקי בית, תלמידים וכדומה. בספריות מרוכזים ספרי היעץ במדור מיוחד, לרוב סמוך לכניסה.
ראו גם

ספרי עזר שיש עליהם ערך בוויקיפדיה
לקריאה נוספת

Jack Lynch, You Could Look It Up: The Reference Shelf From Ancient Babylon to Wikipedia, Bloomsbury Press, 2016 ISBN 9780802777942
עוגת תפוחים יהודית

| --- | --- |

עוגת תפוחים יהודית
 
 מאכלים
 סוג:  עוגה
 מוצא:  ארצות הברית
 מרכיבים עיקריים:  תפוח 
 
עוגת תפוחים יהודית (באנגלית: Jewish apple cake) היא עוגה דחוסה המכילה רסק תפוחי עץ ונמכרת בעיקר בפנסילבניה שבארצות הברית. תפוחי העץ (או לפי גרסה ישראלית - חבושים) נפוצים במטבח האשכנזי ומהווים חלק מהמסורת היהודית של ראש השנה.
מבחינת כשרות, מאחר שהעוגה אינה חלבית ניתן להגיש אותה בחגים לצד כל מאכל המכיל בשר וכך הכשרות נשמרת ולא נאכל בשר בחלב.
משוער שמקור העוגה בקהילות היהודיות בפולין. שלא כמו עם רוב העוגות האמריקאיות, את העוגה מכינים עם שמן צמחי ולא עם חמאה, כדי לא להפוך את העוגה לחלבית ולהקל על שמירת כשרות בארוחות.
כמו כן, בשל השימוש בשמן העוגה מוגשת בעיקר גם בחג החנוכה.
הערות שוליים

↑  500 מאכלים שכדאי לאכול לפני שיהיה מאוחר מדי
↑  צריכת העוגה בחג החנוכה ומתכון להכנתה
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
סוס אנדלוסי

| --- | --- |

 ארץ מוצא:  ספרד, חצי האי האיברי
 תכונות
 משקל:  410-510 ק"ג
 גובה:  15-15.1 ידיים
סוס אנדלוסי הוא צאצא של סוסים ספרדים ופורטוגזים ומוצאו בסוסים הפרהיסטוריים שחיו בחצי האי האיברי. גזעי זה ידוע בתור הסוס הספרדי הגזעי.
היסטוריה

המורים פלשו אל ספרד במאה השביעית והביאו איתם את סוס הבארב. סוסי הבארב הורבעו עם סוסים ספרדיים והתוצאה היה הסוס האנדלוסי. בימי הביניים הגזע היה סוס הרכיבה המועדף על אצילים אירופאיים.
מקורו של הסוס האנדלוסי באנדלוסיה, משם קיבל את שמו. הוא גודל בעיקר על ידי נזירים קרטוזיאנים בסוף ימי הבינים ויובא אל אמריקה למטרת כיבושים.
האנדלוסי נחשב לסוס יקר יחסית בזכות המקורות העתיקים שלו, המראה שלו, האופי שלו והתכונות שלו. המחיר הממוצע של הגזע הוא כ-40 אלף דולר.
מקורו של גזע הליפיצן הוא מהאנדלוסי.
מאפיינים

לסוס האנדלוסי ראש בגודל ממוצא עם פרופיל ישר או קעור מעט, אוזניים בינוניות, מצח רחב, עיניים משולשות, צוואר מקושת ושרירי, גבון רחב, גב שרירי, מותניים קצרים, חלק אחורי מעוגל, זנב נמוך ורגליים חזקות.
הגזע מופיע באפור, מפרץ, שחור, לבן, דאן, פלמינו, פנינה (Pearl gene), באקסקין וקרמלו.
שימושים

הסוס האנדלוסי מותאם לסוגים רבים של רכיבה כגון קפיצה לראווה, רכיבה אומנותית ומשיכת כרכרות.
הערות שוליים

1 2  Andalusian Horse Breed Profile
1 2  ANDALUSIAN HORSES
↑  סוס אנדלוסי - מדריך הסוסים המלא
↑  Andalusian Horse Breed Guide: Characteristics, Health & Nutrition
↑  Andalusian Horse
| --- | --- |
בקרת זהויות :  NLI: 987007294728605171  GND: 4223172-3  LCCN: sh85004880
סטנלי אמבורו

סטנלי וייטהאקה אמבורו (באנגלית: Stanley Waithaka Mburu; נולד ב-9 באפריל 2000) הוא אתלט קנייתי, סגן אלוף העולם (יוג'ין 2022) בריצת 10,000 מטר.
קריירה > 2018 > סגן אלוף העולם עד גיל 20 בריצת 5000 מטר

באליפות העולם עד גיל 20 שנערכה בטמפרה שבפינלנד בשנת 2018 זכה אמבורו במדליית כסף בריצת 5000 מטר, עם תוצאה של 13:20.57 דקות.
קריירה > 2022 > סגן אלוף העולם בריצת 10,000 מטר

באליפות העולם באתלטיקה שנערכה בשנת 2022 ביוג'ין שבארצות הברית זכה אמבורו במדליית כסף בריצת 10,000 מטר בתוצאה של 27:27.90 דקות, אחרי ג'ושוע צ'פטגאי מקניה שזכה במדליית זהב (27:27.43 דקות) ולפני ג'ייקוב קיפלימו מקניה שזכה במדליית ארד (27:27.93 דקות).
שיאים אישיים

ריצת 3000 מטר: 7:50.64 דקות (2017)
ריצת 5000 מטר: 13:10.14 דקות (2018)
ריצת 10,000 מטר: 27:13.01 דקות (2018)
ספר יוסף המקנא

|  מידע כללי |
| --- | --- |
 מאת:  ר' יוסף ב"ר נתן אופיציאל
 סוגה:  ספר עיון 
 קישורים חיצוניים
 הספרייה הלאומית:  001129644
 
ספר יוסף המקנא הוא ספר מסוגת ספרי הפולמוס שנכתב על ידי יהודים במסגרת הפולמוס היהודי-נוצרי. הספר נכתב ככל הנראה בצפון-מערב צרפת באמצע המאה ה-13 על ידי ר' יוסף ב"ר נתן אופציאל.
עיקרו של הספר הוא פירוש לפסוקי התורה המתמודד עם פרשנותם של אבות הכנסייה לכל פסוק. בעיקר תוקף הספר את הפרשנות הנוצרית המוצאת בפסוקי המקרא פרה-פיגורציה לאירועים בברית החדשה ומפגין בקיאות רבה בפרשנות הנוצרית. הספר מציג הפרכה כנגד כל פירוש נוצרי, המעמידה פרשנות יהודית אלטרנטיבית, פעמים רבות מתוך עמדה אירונית ואף פרודית, המציגה את הפירוש הנוצרי כאבסורדי. טכניקה נפוצה אחרת בספר היא אימוץ לכאורה של עמדות היסוד של הפרשנות הנוצרית, רק על מנת להעמידן על ראשן ולהוכיח את אמיתות הפרשנות היהודית, גם לשיטת הפרשנות הנוצרית.
ראו גם

משפט פריז
ספר ניצחון ישן
לקריאה נוספת

כתב יד של הספר, אתר הספרייה הלאומית
יהודה רוזנטל, ספר יוסף המקנא חברת מקיצי נרדמים, תש"ל לקריאה ברשת(הקישור אינו פעיל)
הערות שוליים

ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
סלומה אם סי

| --- | --- |

 לידה:  23 באוקטובר 1985  (בת 38)
 שם במה:  Salome MC 
 מוקד פעילות:  ארצות הברית
 תקופת הפעילות:  מ-2002 
 עיסוק:  ראפרית, מוזיקאית, פעילה חברתית, אומנית מולטי-מדיה
 סוגה:  היפ הופ
 שפה מועדפת:  פרסית 
 www.salomemc.com
 
סלומה אם סי (באנגלית: Salome MC, בפרסית: سالومه ام‌سی, נולדה ב-23 באוקטובר 1985) היא זמרת ראפ, פעילה מחאתית, אנטי-מיליטריסטית (אנ') ופמיניסטית איראנית, והאישה הראשונה שייצרה את סגנון מוזיקת הראפ באיראן. היא מעבירה סדנת מוזיקה באזור סיאטל במדינת וושינגטון. הסדנה הוקמה במיוחד עבור בני נוער של מהגרים ופליטים בשם "היפ הופ ללא גבולות" והיא יוזמה המתמקדת במתן מיומנויות יצירתיות לחקור ולבטא נושאים הקשורים לשייכות, זהות ושפה.
ביוגרפיה

סלומה אם סי נולדה בטהראן לאם סופרת ואב עיתונאי שעבד באירנ"א (Islamic Republic News Agency, סוכנות החדשות הרשמית של הרפובליקה האסלאמית של איראן). מצד האב, המשפחה היא ממוצא אזרי, ואביה מהעיר אורמיה שנמצאת במחוז מערב אזרבייג׳ן שבאיראן. רוב ילדותה שהתה באזרבייג'ן וטורקיה בשל עבודתו העיתונאית של האב, ונהגה לצפות בסדרות טורקיות. בגיל 10, תוך כדי הצפייה בסדרות הטורקיות, נתקלה בהרכב היפ-הופ טורקי-גרמני בשם Cartel ולאחר מכן נחשפה להיפ-הופ האמריקאי אז החלה אהבתה לז'אנר.
לסלומה תואר ראשון בעיצוב מאוניברסיטת טהראן, ותואר שני מאוניברסיטת טוהוקו ביפן. בגיל 25 (2010) עזבה את איראן ועברה ללמוד ביפן, כאשר קיבלה מלגה מאוניברסיטת טוהוקו (Tohoku University of Arts and Design) לאומנויות ועיצוב. באוניברסיטת טוהוקו למדה הדפס ובאותה עת המשיכה ליצור מוזיקה. בשנת 2016 היגרה לארצות הברית בעקבות עבודתו של בעלה. בארצות הברית היא מעורבת באופן פעיל ביוזמות אמנותיות.
חלק משיריה מבקרים את השלטון האיראני, והיא הצליחה לחמוק מזעם הממשל באיראן. היא מעדיפה את ביטחונה וביטחון משפחתה ולכן מסתירה את שמה האמיתי ומשתמשת בשמה הבדוי – סלומה. לדבריה, אימצה את השם בהשראת המחזה, שלומית, של אוסקר ויילד: "בתוכי הייתה הילדה הביישנית שרצתה להתחבא, ומורדת – ילדה כועסת שרצתה לצרוח, וזו הייתה סלומה״. בראיון שנתנה לאתר פרסי נימקה את בחירת השם בהשראת הסופרת מלו אנדריאס-סלומה, שהשפיעה עליה.
קריירת מוזיקלית

מסעה של סלומה לעולם ההיפ-הופ החל בילדותה. היא התחילה בכתיבת שירה וביצוע השירים מול קהל דמיוני באמצעות אגרופה שהפכה אותו למיקרופון מאולתר. הרגע המרכזי המכונן אשר הוביל לכניסתה הרשמית ולהפיכתה לראפרית התרחש עת פגשה את אחד הראפרים המוכרים באיראן – היצ'כס. הוא הכניס אותה לאולפן שלו וצרף אותה כזמרת להשתתף בשיר שלו באביב 2003.
כראפרית שנולדה וגדלה באיראן, היא מכירה בכך שהיא אולי האישה האיראנית הראשונה שנכנסה לאולפן, במדינה אשר סגנון מוזיקת הראפ מוגדר כלא חוקי.בעוד שהיא התמודדה עם התגובה הראשונית של קהל ההיפ-הופ לזמרת ראפ, היא מדגישה שהאתגרים שניצבו בפניה לא היו בלעדיים למגדר שלה.
בינואר 2004 הקליטה את השיר הראשון שלה Hajv בסטודיו שבביתה. את הכסף עבור קניית הציוד לסטודיו הרוויחה ממתן שיעורים באנגלית. סלומה מודעת לכך שאומני הראפ באיראן מנגנים במחתרת אף על פי שחלקם היו רוצים להיות חלק מהמיינסטרים, אך גם אם ראפ היה מוגדר כחוקי באיראן היא הייתה נשארת במחתרת. היא מגדירה את המוזיקה שלה כ״ראפ מודע״ (Conscious rap), ״אתה מודע לסביבה החברתית והפוליטית שלך, אתה מודע למה הפוליטיקאים רוצים ומנסים לעשות ואתה מנסה לגרום לאנשים מסביבך להיות גם מודעים לכך״.
סלומה הושפעה ממוזיקאים אשר אינם קשורים לז'אנר, כמו הפינק פלויד, Dream Theater, סטיבן וילסון וכן מאלבומי ההיפ הופ, “Miseducation” של לורן היל ו-Labor Days” של אייסופ רוק. השיר שלה “Drunk Shah, Drunk Elder” מתרכז במאבק למען חופש וצדק באיראן, ובשיר היא משווה בין שלטון האייתולות לשלטון האוטוקרטי של השאה. בשיר “Don't Muddy the Waters” היא מדברת על תחושותיה אחרי ניצחון הבחירות של מחמוד אחמדינז'אד נשיא איראן בשנת 2009 אחרי האשמות בזיוף הבחירות.
סלומה חוותה את רעידת האדמה והצונאמי ביפן בשנת 2011, מכיוון שבאותה עת היא חיה בסנדאי, עיר הנמל באי הונשו, אשר חוותה את הנזק הקשה ביותר באסון זה, ואת תחושותיה היא מבטאת בשיר “Aquaphobia”. השיר “Grown Green on this Land” מדבר על ההפגנות באיראן בשנת 2009 כאשר נודעו תוצאות הבחירות. היא אומרת ״אנחנו צריכים להיות מאוחדים, יש לנו מטרה משותפת״, בשיר קיימת ביקורת נגד המשטר, והקריאה לאיחוד היא נגד התערבותן של מדינות אחרות בהפגנות העממיות ולא נגד הממשלה האיראנית.
בשנת 2023 הוציאה שיר בשם “Glory”, בהשראת תנועת המחאה שקמו באיראן בשנת 2022 בשל מותה של מהסא אמיני, שנהרגה בעת מעצר משטרתי. שם השיר לקוח מהספר Glory של NoViolet Bulawayo, ספר המדבר על ההפיכה בזימבבואה ונכתב בשנת 2017 בהשראת הספר ״חוות החיות״ של ג׳ורג אורוול.
סלומה הושפעה רבות מהפילוסוף והמשורר הפרסי עומר ח'יאם, והאלבומים שלה כמו “Excerpts from Unhappy Consciousness” ו- “I Officially Exist” עוסקים בתחום הפילוסופיה אשר נהנתה לקרוא בנעוריה.
פעילויות אחרות

סלומה היא אחת מאומניות הגרפיטי הראשונות באיראן. בשנת 2020, ייסדה את "שבעה אקלימים", פרויקט אמנות ומורשת עממי המציג את המגוון התרבותי והלשוני של סצנת ההיפ הופ האיראנית.
היא פעילה פמיניסטית וחברתית אך למרות זאת, בראיון שהעניקה לעיתון הגרדיאן הבריטי, היא טוענת כי הסיפורים המוגזמים המספרים על הדיכוי, רק מעבירים מסר למערב ונותנים לו תירוצים לכבוש ולשלוט במדינות כמו איראן. בנוסף לכך היא מדגישה, שסבלה יותר מהאהבה מאשר מהפוליטיקה.
היא חברת בוועדה המייעצת על איראן בארגון האנטי-מלחמתי האמריקאי Code Pink. היא מתנגדת נחרצות להתפשטות והתערבות אמריקאית במדינות זרות וגם יוצאת נגד ההוצאות הצבאיות המופרזות, והסנקציות הכלכליות על איראן בטענה שזה לא עובד והסקנציות פוגעות באזרחים ולא בממשלה״.
חיים אישיים

סלומה אמ סי מתגוררת עם בעלה ובנם בסיאטל לשם היגרה בשנת 2016.
פרסים

Grants for Artists' Progress (GAP), 2023
Fellowship Awards, 2018
Female Change Maker Award, 2009
אלבומים

Seven Climes Vol. 2 (2023)
Seven Climes Vol. 1 (2021)
Excerpts From Unhappy Consciousness (2017)
I Officially Exist (2013)
Paranoid Descent (Mixtape) (2009)
Delirium (2006)
הערות שוליים

↑  BEYOND, Salome Mc
1 2  Salome MC, 2023 GAP Recipient, Artist Trust
1 2  PodBean Development, Music and politics: Iran, hip hop and anti-militarism | The Sound of Solidarity, soundofsolidarity.podbean.com
1 2  Yale Popular Music & Society in Iran Conference – Salomé MC, נבדק ב-2024-05-04
1 2  - YouTube, www.youtube.com
1 2 3 4  Rob Holland Rob Holland is a co-founder of Curiosity Magazine, A. Travel, music enthusiast based in San Diego, CA His belief that the more we know about each other, The More Accepting We Become Spurred His Desire to Be a Travel Writer, In Conversation With Salome MC, Iran's First Female Rapper, Curiosity Magazine, ‏2018-09-21 (באנגלית אמריקאית)
↑  Tameca L. Coleman (Meca'Ayo), Salome MC: the first female rapper of Iran, The Kitchen Sink Approach, ‏2021-01-07
1 2 3  Khaleeli, Homa (2011-05-10). "Salome: straight outta Tehran". The Guardian (באנגלית בריטית). ISSN 0261-3077. נבדק ב-2024-05-04.
1 2  Arash Sharifi, Interview: Who is Salome MC?, I Am Hip-Hop Magazine, ‏2016-12-09
↑  Quentin Müller, Nicola Rose, Rap Is Banned in Iran, But the Underground Scene Is Flourishing, Vice, ‏2018-05-04
↑  hip-hop ain’t dead 6: salome mc, iran & malek khemiri, armada bizerta, tunisia [en], So Far, So Close, ‏2013-01-07
1 2  Tiina Valjanen, Tehran in Hook: Tehrani 'Underground' Musicians 'Keeping It Real, helda.helsinki.fi, ‏2021
↑  Leila Rafei, Playing against the rhythm: the intersection of gender and performative space in Iran, Theses and Dissertations, 2012-04-01
↑  Erin Neil, Inside Iran’s ‘revolutionary’ rap, Al Jazeera
↑  Salome MC | Glory | The Bushwick Book Club | November 2023, נבדק ב-2024-05-04
↑  KS Interview with Salome ,Persian rapper « KolahStudio
↑  About Seven Climes & How You Can Help Sustain It | Salome MC, Seven Climes
1 2  Niklas Wilhelm, Salome MC, 365 Fe*male MCs, ‏2021-02-16 (ב־)
↑  Why Antimilitarism Is Not a Partisan Position, CODEPINK - Women for Peace
| --- | --- |
בקרת זהויות :  ISNI: 0000 0004 0743 4418  MusicBrainz: ae2f3f7a-50a7-4a0f-a220-3e08a6427a08 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלומה אם סי".
סיידקיק

רובין, עוזרו הידוע של באטמן.
סיידקיק (באנגלית: Sidekick) הוא בן לוויה קרוב אשר בדרך כלל כפוף או נמצא תחת מרותו של הדמות אותה הוא מלווה. המונח החל את דרכו בספרי הקומיקס, והשימוש בו נפוץ בעיקר בעולמות הקולנוע, הטלוויזיה והספרות, שם הסיידקיק מוצג בדרך כלל כיד ימינו של הפרוטגוניסט, אולם אינו זוכה בתואר הסיידקיק מעצם היותו נשרך אחריו אלא כאשר הוא בעל אישיות משל עצמו, אם כי לא ברמה המשתווה לזו של הדמות הראשית, ותפקידו בעלילה הוא אף לעיתים לשמש אתנחתא קומית. בדומה ישנו תפקיד מקביל של הסיידקיק של האנטגוניסט, המתפקד כעוזר או ידיד של הנבל, אך חלש או טיפש ממנו.
זהותה של הדמות המרכזית בעלילה מוגדרת לרוב על ידי נוכחותו של סיידקיק. כמספר או כבערך קהל, הסיידקיק מספק לקורא, לצופה או למאזין את המידע הדרוש לו על מנת להבין את העלילה ודמויותיה במלואם. ישנם מקרים שבהם הסיידקיק מאפיל על הדמות הראשית ומסב את תשומת הלב ממנה, עד לכדי מצב שבו הוא הופך למוקד הסיפור, כמו למשל דמותו של איולאוס בסדרה "הרקולס: המסעות המופלאים", שגונב את הפוקוס רק בשל היותו מי שהוא.
עם הסיידקיקים המפורסמים נמנים סנצ'ו פנסה, נושא הכלים של דון קישוט; דוקטור ווטסון, עוזרו הנאמן של שרלוק הולמס; השועל טיילס מ"סוניק הקיפוד"; רובין, שותפו של באטמן; הפיה טינקר בל מ"פיטר פן"; טימון ופומבה מ"מלך האריות"; פטריק סטאר, חברו של בובספוג מכנסמרובע, החמור והחתול במגפיים של שרק, לואיג'י ומריו, ועוד.